સામગ્રી: કદાચ તમે અંદાજ લગાવી લીધો હશે કે આ તસવીર કોઈ ગ્લૅમરસ સ્ટેજ શોની છે. પણ આ રોશનીથી અલગ એક દુનિયા આ સ્ટેજ પાછળ પણ હોય છે.

જ્યાં સુધી ચમકદાર રોશની પહોંચતી નથી, કૅમેરાના ફ્લૅશ મંદ થઈ જાય છે અને દર્શકોની તાળીઓ હવામાં ઓગળી જાય છે.

જે સુંદર ચહેરાઓથી સ્ટેજ પર રોશની પથરાય છે, તેમના પર એક ઉંમર પછી પણ પોતાની સુંદરતા જાળવી રાખવાનું દબાણ રહે છે.

એવા અનેક ચહેરાઓ છે કે જે એક સમયે દરેક ઘરોમાં જાણીતા હતા, સમય જતાં આ ચહેરા પણ ઝાંખા થઈ ગયા.

વર્ષ 2001માં ટીવી પર એક સીરિયલ આવતી હતી 'કુસુમ'. આ સીરિયલમાં મુખ્ય પાત્રની ભૂમિકા નિભાવનાર નૌશીન અલી સરદાર એ વખતે દરેક ઘરમાં 'કુસુમ' નામથી જ ઓળખાતાં હતાં.

હવે 35 વર્ષનાં થઈ ગયેલાં નૌશીન ઇંસ્ટાગ્રામ પર પોતાની તસવીર અપલોડ કરતાં રહે છે. તેઓ એક નવી સીરિયલ 'અલાદ્દીન'માં જોવા મળ્યાં.

આ શો સાથે સંકળાયેલી તસવીરો ઇન્સ્ટાગ્રામ પર અપલોડ કરી અને ત્યારબાદ લોકો તેમને ટ્રોલ કરવા લાગ્યા.

ટ્રોલ કરનાર લોકોએ નૌશીનની ઉંમર અને તસવીરો પર ફિલ્ટરનો ઉપયોગ કરવા અંગે મજાક કરી.

સોશિયલ મીડિયા પર થયેલા ટ્રોલિંગના જવાબમાં નૌશીને બીબીસીને કહ્યું કે જ્યારે તેઓ કુસુમ સીરિયલમા કામ કરતાં હતાં, ત્યારે તેમની ઉંમર 17-18 વર્ષ હતી એ સમયે તેઓ 29-30 વર્ષની મહિલાનો રોલ કરતાં હતાં.

લોકોને લાગે છે કે અત્યાર સુધી તો હું 50 વર્ષની મહિલા થઈ ગઈ હોઈશ, જોકે એવું જરાય નથી.

ગ્લૅમરની દુનિયામાં મહિલાઓની ઓછી ઉંમરનું કેટલું મહત્ત્વ છે, આ અંગે નૌશીન જવાબ આપે છે કે બોલીવૂડની દુનિયા પુરુષપ્રધાન છે એમ ટીવીની દુનિયામાં મહિલાઓ વધારે રોલ કરે છે.

તેઓ કહે છે, "ટીવીની દુનિયામાં તમે 21 વર્ષના હોવ કે પછી 41 વર્ષના હોવ તમને માતાનો રોલ મળી શકે છે. જો લીડ રોલ છોડી દેતી અભિનેત્રીઓની વાત કરીએ તો તેમણે પારિવારિક જવાબદારીઓના કારણે બ્રેક લેવો પડે છે."

ઉંમર અને કૅરિયર

નૌશીને વાતવાતમાં એક અત્યંત જરૂરી બાબત તરફ ધ્યાન ખેંચ્યું.

તેમણે કહ્યું કે જો કોઈ એક્ટ્રેસ સતત કામ કરે તો વધારો પ્રશ્નોનો સામનો કરવો પડતો નથી, પણ જો કોઈ પારિવારિક કારણોસર કે અંગત કારણોસર નાનામોટા બ્રેક લે તો તેમને લોકો ફરીથી તરત સ્વીકારતાં નથી. 

તેમને મળતાં રોલમાં પણ પરિવર્તન આવી જાય છે.

જોકે નૌશીન આ વાત ટીવી અને ફિલ્મ ઇન્ડસ્ટ્રી સંદર્ભે કરતાં હતાં પણ મહિલાઓની ઉંમર અને કૅરિયર સાથે જોડાયેલું આ સત્ય તમામ અન્ય નોકરીઓમાં પણ લાગુ પડે છે.

ફોર્બ્સ ઇન્ડિયામાં પ્રકાશિત એક રિપોર્ટ જણાવે છે કે ભારતમાં...\nઅગાઉની સામગ્રીનો સારાંશ નીચે મુજબ કરી શકાય છે:
ચમકદાર અજવાળું, કૅમેરા ફ્લૅશ અને સ્ટેજ પર પોતાના અવાજ અને અદાઓથી માહોલ બનાવી રહેલાં સુંદર હોસ્ટ, જેમની દરેક અદા પર દર્શકો તાળીઓ પાડે છે.